3.1. 3-mavzu. Tasviriy san`at fanidan yaratilgan darsliklar va ulardan samarali foydalanish. 

2-slayd

Prezidentga taqdimot qilingan yangi avlod darsliklari o‘quv-metodik komplekslar (O‘MK) asosini 4K tamoyili tashkil etadi: kritik (tanqidiy) fikrlash, kollaboratsiya (jamoaviy ishlash), kreativlik (ijodkorlik), kommunikatsiya (muloqot ko‘nikmalari). Ushbu darsliklar quruq ma’lumotlarni yodlatish, yoki shunchaki o‘qish/yozishni o‘rgatish bilan cheklanmaydi. Ular orqali o‘quvchilar nafaqat fanlarni, balki XXI asrda zarur bo‘lgan hayotiy ko‘nikmalarni ham o‘rganadi.

3-slayd

Shuningdek, darsliklar bolalarga o‘yin orqali ta’lim berishga ham moslashgan. Ya’ni bolalar psixologiyasi hisobga olingan. O‘quv-metodik komplekslar Android, iOS platformalarida ongni o‘stiradigan o‘yinlar to‘plamiga ega. Darslikdagi ma’lumotlar rang-barang rasmlar, grafikalar, sodda matnlar orqali berilgan. U o‘quvchini zeriktirib qo‘ymaydi, aksincha yanada qiziqtiradi. Darsliklarni ishlab chiqishda xalqaro dasturlar (PISA, PIRLS, TIMSS, EGMA, EGRA) talablari to‘liq inobatga olingan. Finlandiyadagi nufuzli ta’lim kompaniyasi ekspertlari tomonidan tekshiruvdan o‘tkazilgan va sertifikat olingan.

4-slayd
Yangi avlod darsliklarining avvalgilaridan yana bir muhim jihati shundaki, avvalgi darsliklarda matn ko‘p sahifa egallar edi, amaliy ish namunalari kam berilgan edi. Yangi avlod darsliklarida esa matn kam, amaliy ish uchun namunalar keng yoritildi. Kitoblar mutlaqo boshqacha dizaynda yaratilgan. Bunda bolalarning yoshi hisobga olingan. Ishlatilgan grafika, ranglar palitrasidan tortib, tasvirlar, obrazlar, foto, portretlar barchasi ilmiy yondashuv, bolalarning psixologik xususiyatlarini hisobga olgan holda berilgan. Yangi darsliklardan rang-barang illyustratsiyalar oʻrin olgan. Ular nafaqat oʻrganish jarayonini qiziqarli qiladi, balki mavzularni yaxshiroq tushunish va tasavvur etishga yordam beradi.

5- Slayd

Darsliklarni tayyorlashda vazni ham eʼtibordan chetda qolmadi. Kitoblarning qalinligi, oʻquvchining yoshiga mosligi, bolaning fiziologik holati hisobga olingan. Darsliklarda qalinlik va ogʻirlikning optimal kombinatsiyasi mavjud boʻlib, bu, ayniqsa, kichik yoshdagi oʻquvchilar uchun tashish va ishlatish jarayonini osonlashtiradi. Darsliklarda bosh qahramon sifatida 6 personaj — 3 oʻgʻil va 3 qiz tasvirlangan. Ular butun oʻquv jarayonida oʻquvchiga hamroh boʻlib, sinfdan sinfga, darslikdan darslikka birga koʻchadi, doʻstlik va yaqinlik hissini paydo qiladi. Bosh qahramonlar orasida har ikki jins vakillarining namoyon boʻlishi oʻquvchilarning gender xilma-xilligiga hurmat koʻrsatish, oʻzini teng va hurmatli his qiladigan oʻquv muhitini yaratishga yordam beradi.

6- Slayd

Darsliklar taʼlim uzviyligi prinsipi asosida ishlab chiqilgan. Bogʻcha, maktabgacha taʼlim muassasalarida berilgan dastlabki bilimlar uzviyligi taʼminlangan. 5-sinf tasviriy san’at darsligi misolida ko‘rsak, 1-mavzu “Mening yurtim” mavzusida badiiy shriftlar asosida kompozitsiya ishlash.

O‘quvchilar turli xil shriflar bilan ishlashni o‘rganadilar.

Ta’lim jarayonida badiiy bezak san’ati asosida taklifnoma, tashrif qog‘ozi, tabriknoma, emblemalar kompozitsiyasi va devoriy gazeta, bolalar uchun turli badiiy asarlar, ertak kitoblarni yaratishda ham bezak elementi sifatida shriftlardan foydalaniladi. Demak, shriftlarning to‘g‘ri tanlanishi tabriknoma, taklifnoma va tashrif qog‘ozining ko‘rinishi qiziqarli va chiroyli chiqishiga yordam beradi. O‘quv mashg‘ulotlarida shriftlar yozish uchun maxsus asbob – moslamalar bo‘lishi shart emas, flomaster, rangli ruchka, rangli qalam va bo‘yoqlardan foydalanib, kompozitsiya yaratish mumkin.

Harflarni 3D ko‘rinishida yozish hajmli shriftlarning ko‘rinishiga yanada qiziqarliroq tus beradi. Tasvirning badiiy bezagida matn mavzusi yaxlit ajratib beriladi.
7- Slayd

2- mavzu. “Mening yurtim” mavzusida tashrif qog‘ozi kompozitsiyasini ishlash.

Yurtimizning dunyoga tanilishida tasviriy san’atning ahamiyati katta. Ayniqsa, bu jarayon grafika san’atida tarqatma, ko‘rgazma, plakat, flayer, tashrif qog‘ozlarini va shunga o‘xshash qiziqarli va o‘ziga jalb qiluvchi tasvirlar yaratish orqali amalga oshiriladi. 
Grafika san’atining plakat, sanoat yoki amaliy turlari mavjud. 
Plakat grafikasi qisqa matnli, e’lon va ko‘rgazmali tasvirlarni o‘z ichiga oladi. 
Amaliy (yoki sanoat grafikasi) grafika turi tashrif qog‘ozi, turli yo‘l chiptalari, lotereya va pul qog‘ozlari, buyumlarga yopishtirilgan turli yozuv va rasmlar, har xil etiketkalarni bezash va ishlab chiqarishni o‘z ichiga oladi. Bunday badiiy bezak ishlab chiqarilgan buyum haqida ko‘proq ma’lumot olishga yordam beradi. Turli xil taklif qog‘ozlari, yorliqlar ham shu san’at turiga mansub bo‘lib, ularning barchasi rassom tomonidan ishlanadi. Bugungi kunda turli xil tarqatma materiallar, e’lonlar va shu kabi zamonaviy ko‘rinishdagi tasvirlarni yaratish rivojlanmoqda.
8- Slayd

3-mavzu. Tasviriy san’at turlari

Tasviriy san’at atrofimizdagi go‘zalliklarni his qilishga o‘rgatadi. Bu san’at tasvirni chizish, yasash, badiiy qurish orqali tabiatdagi barcha narsalarni tahlil qilish va idrok etishga yordam beradi. Tasviriy san’at usullariga ko‘ra grafika, rangtasvir va haykaltaroshlik kabi turlarga bo‘linadi. Ushbu ma’lumotlar darslikda aniq va yorqin misollarda berilgan.
9- Slayd

7- mavzu. Men sevgan qahramon. 

O‘quvchilarning eng yoqtirgan mavzularidan biri. Ushbu mavzuda o‘quvchining kreativ faoliyati rivojlantiradi. 

10- Slayd

8- mavzu. Sharq miniatyura san’ati.

Sharq Uyg‘onish davrining yutuqlaridan biri XIV – XV asrlarda butun Sharqqa mashhur bo‘lgan Hirot miniatura maktabi hisoblanadi. 
Kamoliddin Behzod 1455-yilda Hirotda hunarmand-kosib oilasida dunyoga kelgan. Naqqoshlik va musavvirlikka bo‘lgan qiziqish unda juda erta uyg‘ongan. Saroy naqqoshi va musavviri Mirak naqqosh Behzodning iste’dodini payqab, uni o‘z tarbiyasiga olgan va san’at sirlarini o‘rgatgan. Mirak naqqosh, Pir Said Ahmad, Alisher Navoiy, Sulton Husayn Mirzo singari ma’rifatparvar insonlar Kamoliddin Behzodning buyuk rassom bo‘lib yetishishiga o‘z hissalarini qo‘shganlar. 
Kamoliddin Behzod nafis, nozik bo‘yoqlarda tasvirlangan tabiat, hayvonot dunyosi, inson va uning hayotiy munosabatlari, me’morchilik san’ati elementlarini o‘z asarlarida ko‘rsatib bera olgan.

O‘quvchilar miniatyura san’ati elementlarini chizish usullarini o‘rganadilar.

11- Slayd

9- mavzu. 1-Nazorat ishi.

O‘quvchilar I-chorak davomida inson gavdasining nisbatlar asosida chizilishini o‘rganadilar. O‘rgangan qoidalarga asoslanib, kompozitsiya chizadilar. 

12-slayd

12-mavzu. Kompozitsiya 

Ushbu mavzuda o‘quvchilar kompozitsiya qonuniyatlari bilan tanishadilar. 

Kompozitsiya – lotincha so‘z bo‘lib, “asarni yaratish, tuzish va qurish” degan ma’nolarni bildiradi. Kompozitsiya – grafikada qora va rangli qalamlar bilan, haykaltaroshlikda loy va plastilindan, rangtasvirda esa turli bo‘yoqlar yordamida ishlanadi. 
Tasvir ishlashda statika va dinamika usullarida, ritm, simmetriya, asimmetriya, tasvirning muvozanati, kompozitsiya markazi qoidalari, ochiq va yopiq ko‘rinishdagi kompozitsiya turlaridan foydalaniladi. 
Dinamika – tasvirning harakat jarayonidagi holatini bildiradi. Dinamik kompozitsiya kenglikni ifodalaydi. 
Statika – tasvirdagi barcha elementlar tinch holatda turishi va harakatsizlikni bildiradi. 
Statik kompozitsiya sokinlik, xotirjamlik va barqarorlikni ko‘rsatib beradi. 
Kompozitsiya ishlash qoidalari. 
1. Tasvir tanlangan kompozitsiyaning markazida joylashishi kerak. 
2. Tasvir elementlari qog‘oz ko‘lamiga bir tekisda taqsimlanishi lozim. 
3. Tasvirdagi barcha narsalarning hajmi va nisbati bir-biriga mosligiga amal qilinadi.

Kompozitsiya ishlanishi bo‘yicha 2 xil bo‘ladi: ochiq va yopiq kompozitsiya. 
Ochiq kompozitsiyada tasvir ochiq joyda tasvirlanadi. Masalan, o‘rmon yoki tabiat qo‘ynida tasvirlanishi mumkin. 
Yopiq kompozitsiya esa xona yoki bino ichida tasvirlanadi.

13-slayd

13-mavzu. Grafika va uning turlari 

“Grafika” – yunon tilidan olingan bo‘lib, “chizish, yozish” degan ma’nolarni anglatadi. 
Grafika san’ati: asl nusxa – bir namunada va estamp – “shtamp” yoki 
bosma grafika usullarida ish bajarishni o‘z ichiga oladi. Bunday usulda bir tasvirning ko‘p miqdordagi nusxasini bosma shaklda ko‘chirib olish mumkin. Grafikaning yana bir turi gravyura hisoblanadi. 
“Gravyura” – fransuzchada “kesish, o‘yish” degan ma’nolarni bildiradi. Bunda rasmlar qattiq material yuzalariga chizish va kesish orqali bajariladi. Ixtiyoriy turdagi tasvir yoki rasm metall, yog‘och, linoleum, 
tosh kabi materiallarga avval o‘yib ishlanadi, so‘ng qog‘ozga bostirish yo‘li bilan ko‘p nusxada ko‘chiriladi. Bunday bosma nusxa 
ko‘chirishda gravyuraning ksilografiya, linogravyura, litografiya, ofort turlari mavjud.
14- Slayd

18-mavzu. Tasvirlarda ranglar jilosi. 
Ushbu mavzuda o‘quvchilar rangshunoslik haqida ma’lumotga ega bo‘ladilar. Bunda: asosiy ranglar, hosila ranglar, iliq ranglar, sovuq ranlar, xromatik va axromatik ranglar, kolorit haqida o‘rganadilar va amaliy ish bajaradilar.

15- Slayd

19-mavzu. Qarama-qarshi ranglardan foydalanib, kompozitsiya ishlash. 

Tasviriy san’atda turli rangshunos olimlar rang doirasidan foydalanadilar. Taniqli ingliz fizik olimi Isaak Nyuton birinchi marta optik prizma orqali yuborilgan yorug‘lik rangli nurlarga aylanganligini isbotladi va uni ilmiy tarzda tushuntirib, spektr ranglarini yetti bo‘lakka bo‘lib, uni doira shaklida joylashtirdi. 
Rangshunoslikda rang doirasi degan tushuncha paydo bo‘ldi. Doiradagi ranglar asosiy uch rang va ularning qo‘shilishidan hosil bo‘lgan ranglardir. Rang doirasining o‘zgarishi bilan, undagi qarama-qarshi ranglar ham o‘zgaraveradi. Ranglarning qo‘shilishidan istalgan rangni olish mumkin. Taniqli dizayn nazariyotchisi, iste’dodli shvetsariyalik 
rassom, “Rang san’ati” kitobining muallifi Yohannes Itten, rang doirasini ixtiro qilgan. U o‘zining kitobida rang doirasi bilan ishlashning mohiyatini tahlil qildi va ranglar uyg‘unligi asoslarini tasvirlab berdi. Ranglar uyg‘unligi doirasi Ittenning rang doirasi deb atala boshladi.

Itten rang doirasi – 12 rangdan iborat bo‘lgan qizil, olovrang, sariq, yashil, ko‘k, binafsharanglar spektrini tashkil etadi.
Amaliy ish: Qarama-qarshi ranglar asosida kompozitsiya ishlash.

16- Slayd

25-mavzu. Navro‘z bayrami mavzusida kompozitsiya ishlash

O‘quvchilar Navro‘z bayrami kompozitsiyasini ishlash uchun 

elemementlar namunalari asosida kompozitsiya yaratadilar.

17- Slayd

27- mavzu. O‘zbekiston rassomlari.

O‘quvchilar O‘zbekiston rassomlari haqida ma’lumotga ega bo‘ladilar.

1. Pavel Petrovich Benkov (1879 – 1949)
2. Rahim Ahmedov (1921 – 2008)
3. Ravshan(Jalolitdin) Mirtojiyev (1954 – 2015)
Amaliy ish: Rassom asarlarini tahlil qiling va idrok eting: 
• tasviriy san’at tur va janrlarini; 
• ifoda vositalarining ishlatilish o‘rnini; 
• asar g‘oyasining mazmunini.

18- Slayd

SKETCHBOOK dasturi asosida tasvir chizish.

XX asr oʻrtalarida kompyuterlar va raqamli texnologiyalar rivojlanishi tasviriy san’atga ham o‘z ta’sirini ko‘rsatdi. Maxsus kompyuter dasturlari yordamida qog‘oz ko‘lamiga qalam, tush, turli xil bo‘yoqlar bilan tasvir ishlash imkoni yaratildi. Kompyuter grafikasining juda tez o‘sib borishi turli xil dasturlar va dasturiy vositalarning rivojlanishiga olib kelmoqda. Shulardan biri Sketchbook dasturi – ingliz tilida “eskiz kitobi” yoki 
“eskizlar uchun albom” degan ma’noni anglatadi. Avvalo, planshet yoki mobil qurilmaga Sketchbook Autodesk grafik dasturini yuklab olamiz. 
Dasturning ikki xil ilovasi mavjud: bepul va pulli. Bepul ilova qatlamlar, mo‘yqalamlar, “bekor qilish” va “qayta tiklash” funksiyalari bilan ishlash vositalarini o‘z ichiga oladi va eng muhimi, ish natijasini galereyada saqlashingiz yoki uni ijtimoiy tarmoqlarda nashr qilishingiz mumkin. Pulli ilova ko‘proq xususiyatlarga ega. Darslarda qo‘llash uchun bepul 
ilovani yuklab olamiz.
19- Slayd

31-mavzu. Sharqona me’morchilik san’ati

32-mavzu. Zamonaviy  me’morchilik san’ati

O‘quvchilar Sharqona va Zamonaviy me’morchilik sanati bilan tanishadilar. Darslikda namunalar, amaliy ish uchun ko‘rsatmalar aniq va yorqin berilgan.

20- Slayd

34- mavzu. Nazorat ishi - 4

(slaydda ma’lumot to‘liq berilgan)

